Lodin Lepp

Lodin Lepp (død 1288) var en norsk lendmann (baron) på 1200-tallet. Han fungerte som kongens sendemann («diplomat») til utenlandske hoff ved flere anledninger.

I 1258 fulgte han Håkon Håkonssons datter Kristín til Castilla, hvor hun giftet seg med Felipe, bror av kong Alfonso X av Castilla.Helle, side 105. I 1262 reiste han i kongens oppdrag med jaktfalker og andre gaver til kalif Muhammad I. al-Mustansir av Tunis. Han ble også sendt til Egypt.  I 1281, da han var medlem av formynderregjeringen for Eirik Magnusson, fikk han den utakknemlige oppgaven å innføre norsk lov på Island.Helle, side 158-159. Han døde i 1288.

I Bergen har han fått en gate oppkalt etter seg (Lodin Lepps gate). En av bygårdene på Bryggen kalles Leppen (Bryggen 9), hvilket antas å være oppkalt etter ham. Den nåværende gården er oppført 1902, så det er en langt tidligere gård som antas å ha vært eid av Lodin Lepp på 1200-tallet.Leppen, Bergens byleksikon

 Referanser 

 Litteratur 
 Helle, Knut: Norge blir en stat – 1130-1319.  Universitetsforlaget (1964).

 Eksterne lenker 
 Loden Lepp i Salmonsens konversationsleksikon (Anden Udgave)

Kategori:Adelige nordmenn
Kategori:Nordmenn fra middelalderen
Kategori:Dødsfall i 1288